**„Návrh“**

**Kúpna zmluva**

uzatvorená podľa § 409 a nasl.zák. č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**Článok 1.**

**Zmluvné strany**

**Objednávateľ:**

Názov organizácie: ŠIMKOVIČ - PROTEKTOR spoločnosť s ručením obmedzeným

Sídlo organizácie: Kollárova 15, 07801, Sečovce, Slovenská republika

IČO: 31 654 606

DIČ: SK2020506004

Banka: TATRABANKA, a. s.

Číslo účtu: 2621720827/1100

Zastúpenie: Ing. Juraj Šimkovič, konateľ

Tel.: +421 905 649 232

Kontaktná osoba: Ing. Juraj Šimkovič

e-mail.: sprotektor@sprotektor.sk

web: [www.sprotektor.sk](http://www.sprotektor.sk)

 *(ďalej len „objednávateľ“)*

a

**Dodávateľ:** (*v prípade skupiny dodávateľov, uviesť za všetkých členov skupiny dodávateľov*)

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

tel.:

Fax:

e-mail zodpovednej kontaktnej osoby:....................

e-mail zástupcu zodpovednej kontaktnej osoby:.............

Zapísaný v Obchodnom registri ......

*(ďalej len „dodávateľ“)*

**Preambula**

1. Východiskovým podkladom na uzatvorenie tejto zmluvy č. ............../2019 na dodanie predmetu zmluvy: **Zníženie energetickej náročnosti v spoločnosti ŠIMKOVIČ - PROTEKTOR s.r.o.,** Logický celok č.2 Rekonštrukcia a modernizácia systémov osvetlenia v budove, a Logický celok č.3 Zabudovanie kogeneračnej jednotky. Detailný popis opisu predmetu zákazky každého logického celku je súčasťou prílohy č.1 (Technická špecifikácia),, Výzva: OPKZP-PO4-SC421-2017-30 - 30**, ITMS projektu**: NFP310040**P083** (ďalej „zmluva“) je ponuka úspešného uchádzača, predložená verejnému obstarávateľovi vo verejnom obstarávaní podľa podmienok a opisu predmetu zákazky a požiadaviek na predmet zákazky, uvedených vo výzve na súťaž s predmetom **„Zníženie energetickej náročnosti v spoločnosti ŠIMKOVIČ - PROTEKTOR s.r.o.**, Výzva: OPKZP-PO4-SC421-2017-30 - 30**, ITMS projektu**: NFP310040**P083“** zadávanej postupom podľa § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“).
2. Predmet zákazky bude financovaný z Operačného programu: Operačný program Kvalita životného prostredia, Prioritná os: 4 Energeticky efektívne nízkouhlíkové hospodárstvo vo všetkých sektoroch, Špecifický cieľ: 4.2.1 Zníženie energetickej náročnosti a zvýšenie využívania OZE v podnikoch, Kód výzvy: OPKZP-PO4-SC421-2017-30 - 30.
3. Uzatvorenie/Realizácia zmluvy s úspešným uchádzačom podlieha predchádzajúcemu schváleniu dokumentácie z verejného obstarávania Riadiacim orgánom/Sprostredkovateľským orgánom. Po schválení dokumentácie z verejného obstarávania Riadiacim orgánom/Sprostredkovateľským orgánom sa bude postupovať v súlade s ustanoveniami zmluvy. Ak Riadiaci orgán/Sprostredkovateľský neschváli dokumentáciu z verejného obstarávania, verejný obstarávateľ si vyhradzuje právo nepristúpiť k podpisu zmluvy resp. odstúpiť od zmluvy a to bez finančných nárokov všetkých strán a ďalej postupovať v súlade s pokynmi Riadiaceho orgánu/Sprostredkovateľského orgánu a so zákonom o verejnom obstarávaní.
4. Dodávateľ sa zaväzuje strpieť výkon kontroly/auditu súvisiaceho s dodávkou tovaru kedykoľvek počas platnosti a účinnosti príslušnej zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetných služieb, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z .z. o finančnej kontrole a audite a o zmene a doplnení niektorých zákonov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti dodávateľa je podstatným porušením zmluvy, ktoré oprávňuje objednávateľa od zmluvy odstúpiť.

**Článok 2.**

**Predmet zmluvy**

* 1. Predmetom zmluvy je dodávka Logického celku č.2 Rekonštrukcia a modernizácia systémov osvetlenia v budove, a Logického celku č.3 Zabudovanie kogeneračnej jednotky. Detailný popis opisu predmetu zákazky každého logického celku je súčasťou prílohy č.1 (Technická špecifikácia),
	2. Dodávateľ sa zaväzuje, že predmet zmluvy dodá v celom rozsahu predmetu tejto zmluvy a za podmienok stanovených v tejto zmluve,
	3. Dodávateľ sa zaväzuje objednávateľovi dodať predmet tejto zmluvy v lehote najneskôr do: 3 mesiacov pre Logický celok č.2 - Rekonštrukcia a modernizácia systémov osvetlenia v budove, a do 4 mesiacov pre Logický celok č.3 - Zabudovanie kogeneračnej jednotky kalendárnych dní odo dňa nadobudnutia účinnosti tejto zmluvy.
	4. Objednávateľ sa zaväzuje zaplatiť za riadne dodaný predmet tejto zmluvy dohodnutú kúpnu cenu podľa Čl. 4 tejto zmluvy.

**Článok 3**

**Miesto a doba  dodania**

* 1. Miestom dodania predmetu tejto zmluvy je sídlo objednávateľa: Sečovce, Kollárova 15, 07801.
	2. Dodávateľ zabezpečí dodanie predmetu zmluvy na miesto dodania najneskôr v lehote uvedenej v bode 2.3 tejto zmluvy. Súčasťou dodávky predmetu zmluvy bude dodací list/preberací protokol so základnými údajmi o dodávke spolu dokumentáciou vyplývajúcou z predmetu dodávky.
	3. Dodací list/preberací protokol bude dokumentovať odovzdanie a prevzatie predmetu zmluvy v súlade s ustanoveniami tejto zmluvy.
	4. Predmet tejto zmluvy prevezme na základe preberacieho protokolu od oprávneného zástupcu dodávateľa oprávnený zástupca objednávateľa a odovzdanie a prevzatie dodávky v mieste dodania potvrdia dodávateľ a objednávateľ svojím podpisom.
	5. Náklady vyvolané alebo spojené s nedodržaním ustanovení podľa tejto zmluvy zo strany dodávateľa alebo porušením povinností dodávateľa podľa tejto zmluvy znáša dodávateľ.
	6. Objednávateľ je povinný zabezpečiť vstup určených zamestnancov dodávateľa do priestorov miesta dodania podľa bodu 3.1.

**Článok 4.**

**Kúpna cena**

* 1. Cena predmetu zmluvy je stanovená podľa § 3 zákona NR SR č. 18/1996 Z. z. o cenách v znení neskorších predpisov ako cena maximálna a konečná počas platnosti zmluvy (*resp. podľa predpisu platného v krajine sídla úspešného uchádzača – doplní úspešný uchádzač ak je to uplatniteľné)*. Cena predmetu zmluvy je nasledovná: *(doplní uchádzač podľa návrhu uchádzača na plnenie)*:

Logický celok č.2 Rekonštrukcia a modernizácia systémov osvetlenia v budove**:**

* Celková cena v EUR bez DPH za kompletnú dodávku: .......................
* Sadzba DPH v %: .......................
* Výška DPH v EUR: ........................
* Celková cena v EUR s DPH za kompletnú dodávku: ........................
* Celková cena v EUR s DPH (slovom): ........................

Logický celok č.3 Zabudovanie kogeneračnej jednotky**:**

* Celková cena v EUR bez DPH za kompletnú dodávku: .......................
* Sadzba DPH v %: .......................
* Výška DPH v EUR: ........................
* Celková cena v EUR s DPH za kompletnú dodávku: ........................
* Celková cena v EUR s DPH (slovom): ........................
	1. Cena predmetu zmluvy zahŕňa všetky náklady dodávateľa potrebné k dodaniu predmetu tejto zmluvy, vrátane služieb s tým súvisiacich tak, aby bola zabezpečená bezproblémová realizácia predmetu zmluvy.
	2. DPH bude účtovaná/uplatnená v aktuálnej sadzbe podľa príslušných právnych predpisov platných v čase fakturácie.

**Článok 5**

**Platobné podmienky**

* 1. Predmet zmluvy bude financovaný formou bezhotovostného platobného styku, bez poskytnutia preddavku, na základe protokolárneho odovzdania a prevzatia predmetu zmluvy vrátane súvisiacich služieb, zodpovednými zástupcami zmluvných strán. Dohodnutú cenu v EUR za predmet zmluvy objednávateľ uhradí na základe predloženej faktúry/predložených faktúr, s lehotou splatnosti do 30 kalendárnych dní odo dňa doručenia objednávateľovi. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba na účet dodávateľa.
	2. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a v súlade so zákonom č. 222/2004 Z. z. o DPH v znení neskorších predpisov. Neoddeliteľnou súčasťou faktúry bude odovzdávajúci a preberací protokol potvrdený oprávneným zástupcom dodávateľa a oprávneným zástupcom objednávateľa, ktorí svojím podpisom potvrdia odovzdanie a prevzatie predmetu zmluvy a doklady o naložení s odpadom podľa čl. 8 tejto zmluvy. Na faktúre musí byť uvedený názov projektu: **„Zníženie energetickej náročnosti v spoločnosti ŠIMKOVIČ - PROTEKTOR s.r.o.**, Výzva: OPKZP-PO4-SC421-2017-30 - 30**, ITMS projektu**: NFP310040**P083“.**

* 1. V prípade, že faktúra nebude obsahovať požadované náležitosti v súlade so zákonom č. 513/1991 Zb. a so zákonom č. 222/2004 Z. z., objednávateľ má právo vrátiť ju dodávateľovi v lehote splatnosti na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť doručením opravenej resp. novej faktúry.
	2. Ak má dodávateľ sídlo v inom členskom štáte Európskej únie, mimo územia Slovenskej republiky, faktúru vystaví v súlade s príslušnými predpismi záväznými v krajine sídla. Verejný obstarávateľ nie je platiteľom DPH podľa zákona č. 222/2004 Z. z. o DPH v znení neskorších predpisov

**Článok 6.**

**Záruka a reklamácia**

* 1. Dodávateľ zodpovedá za to, že predmet zmluvy dodaný na základe tejto zmluvy spĺňa príslušné kvalitatívne parametre a je povinný poskytnúť naň záruku. Záručná doba je 24 mesiacov a začína plynúť dňom prevzatia predmetu zmluvy na základe odovzdávajúceho a preberacieho protokolu.
	2. Poskytovaním záručného servisu počas záručnej doby sa rozumie najmä bezplatné odstránenie porúch predmetu zmluvy, odstránenie vád aj tých, ktoré sa vyskytnú po prevzatí predmetu zmluvy, vrátane servisných prác, technickej podpory, a pod.
	3. Objednávateľ má právo neprevziať predmet zmluvy s vadami a požadovať ich odstránenie v lehote ním určenej.
	4. Objednávateľ je povinný oznámiť dodávateľovi písomne skryté vady a zrejmé vady nezistené pri preberaní predmetu zmluvy dodávateľovi bez zbytočného odkladu po ich zistení, najneskôr do konca dohodnutej záručnej doby.
	5. Dodávateľ je povinný písomne sa vyjadriť k reklamácii objednávateľa najneskôr do 5 kalendárnych dní po jej doručení. Ak sa v tejto lehote nevyjadrí, má sa zato, že súhlasí s opodstatnenosťou reklamácie.
	6. Oznámenie o vadách predmetu zmluvy musí obsahovať :

 - číslo zmluvy,

 - popis vady alebo popis spôsobu, akým sa vada prejavuje.

* 1. Reklamované poruchy alebo vady dodávateľ odstráni na základe písomnej reklamácie objednávateľa v zmysle príslušných ustanovení Obchodného zákonníka najneskôr do 30 kalendárnych dní po prijatí reklamácie.
	2. Záruka sa nevzťahuje na vady vzniknuté nevhodným nakladaním a užívaním predmetu zmluvy a na vady zavinené nehodou, neodborným, nedbalým zaobchádzaním s predmetom zmluvy a na prípady zapríčinené vyššou mocou. O formách nevhodného nakladania a užívania predmetu zmluvy musí byť objednávateľ upozornený počas zaškolenia.
	3. V ostatných prípadoch, neupravených touto zmluvou, budú zmluvné strany postupovať podľa príslušných ustanovení Obchodného zákonníka.

**Článok 7.**

**Záručný servis**

* 1. Dodávateľ počas záručnej doby bezplatne zabezpečuje záručný servis podľa Čl. 6 zmluvy a odstráni poruchy, vady predmetu zmluvy, zabezpečí potrebný servis vrátane dopravy, potrebných náhradných dielov, v lehote podľa  Čl. 6 bod 6.7. Doba na odstránenie poruchy alebo vady začína plynúť od telefonického nahlásenia poruchy alebo vady na servisné call centrum dodávateľa, č. tel.:..................(*doplní uchádzač)*, s následným potvrdením prostredníctvom emailu na dohodnutej emailovej adrese dodávateľa, ktorá je .................................. (*doplní uchádzač*)*.* Hlásenie bude obsahovať dátum a čas hlásenia poruchy alebo vady s popisom a s menom osoby – zamestnanca objednávateľa, ktorá poruchu alebo vadu hlási.
	2. Prevádzku servisného call centra zabezpečí predávajúci pre potreby kupujúceho minimálne v pracovných dňoch od 8:00 hod. do 16:00 hod.
	3. Dodávateľ je povinný vykonávať záručný servis predmetu zmluvy u objednávateľa.

**Článok 8.**

**Obaly, balenie, doklady**

* 1. Dodávateľ zabezpečí odvoz a naloženie s použitým obalovým materiálom na svoje náklady a v súlade s príslušnými predpismi v oblasti odpadového hospodárstva, o čom predloží objednávateľovi doklady spoločne s faktúrou podľa čl. 5, bod 5.2 tejto zmluvy.
	2. Dodávateľ dodá s  predmetom zmluvy doklady, ktoré sa naň vzťahujú.

**Článok 9.**

**Sankcie**

* 1. V prípade nedodržania lehoty dodania predmetu zmluvy podľa predchádzajúcich ustanovení tejto zmluvy, má objednávateľ právo požadovať od dodávateľa zmluvnú pokutu vo výške 0,5 % z ceny nedodaného predmetu zmluvy za každý aj začatý deň omeškania. To platí aj v prípade nedodania alebo oneskoreného dodania dokladov a služieb súvisiacich s predmetom zákazky, ktoré sú potrebné na prevzatie predmetu zmluvy a na užívanie predmetu zmluvy.
	2. V prípade omeškania objednávateľa s úhradou faktúry za riadne a včas dodaný predmet zmluvy, má dodávateľ právo požadovať od objednávateľa úrok z omeškania vo výške 0,02 % z dlžnej sumy za každý, aj začatý deň omeškania.
	3. V prípade neodstránenia poruchy, alebo vady alebo nevykonania iného potrebného servisného zásahu v dohodnutom termíne podľa Čl. 6 a 7, má objednávateľ právo požadovať od dodávateľa zmluvnú pokutu vo výške 0,02 % z ceny predmetu zmluvy za každý, aj začatý deň omeškania s odstránením poruchy alebo vady alebo s vykonaním servisu alebo s poskytnutím iného úkonu záručného servisu podľa Čl. 6 tejto zmluvy.
	4. Objednávateľ má právo na osobitnú zmluvnú sankciu v prípade porušenia ustanovenia Čl. 17 bod 4 tejto zmluvy.
	5. Zmluvnou pokutou a úrokom z omeškania nie sú dotknuté nároky zmluvných strán na náhradu spôsobenej škody.
	6. Za omeškanie sa nepovažuje stav, ktorý vznikol mimo moci a vôle neplniacej zmluvnej strany (vyššia moc).
	7. Zaplatenie zmluvnej pokuty nezbavuje zmluvnú stranu splnenia si zmluvnej povinnosti.
	8. Zmluvnú pokutu zaplatí povinná zmluvná strana oprávnenej zmluvnej strane v lehote do 15 kalendárnych dní odo dňa jej písomného uplatnenia druhou zmluvnou stranou.
	9. Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.

**Článok 10.**

**Náhrada škody**

* 1. Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

**Článok 11.**

**Nadobudnutie vlastníckeho práva**

* 1. Vlastnícke právo k dodanému predmetu zmluvy prechádza na objednávateľa zaplatením ceny a nebezpečenstvo škody dňom jeho protokolárneho prevzatia objednávateľom.

**Článok12.**

**Ochrana dôverných informácií a osobných údajov**

* 1. Zmluvné strany budú zachovávať mlčanlivosť o dôverných informáciách získaných pri plnení záväzkov z tejto zmluvy. Dôvernými informáciami nie sú informácie, ktoré sa bez porušenia tejto kúpnej zmluvy stali verejne známymi, informácie získané oprávnene inak, ako od druhej zmluvné strany a informácie, ktoré je kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
	2. Dodávateľ v súlade so zákonom č. 122/2013 Z. z. o ochrane osobných údajov v znení neskorších predpisov zabezpečí dodržiavanie povinnosti mlčanlivosti svojich zamestnancov a všetkých osôb, ktoré v rámci plnenia zmluvy prídu do styku s osobnými údajmi u objednávateľa.
	3. Zmluvné strany sa zaväzujú, že upovedomia druhú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
	4. Zmluvné strany budú ochraňovať dôverné informácie druhej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
	5. Povinnosť zachovávať mlčanlivosť sa nevzťahuje na prípady, ak na základe zákona alebo na základe rozhodnutia oprávneného orgánu vznikla povinnosť zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu.
	6. Ustanovenia jednotlivých bodov tohto článku zmluvy sú platné aj po dobe jej platnosti, a to až do doby, kedy informácie sa stanú verejne známymi.

**Článok 13.**

**Doručovanie**

* 1. Doručením sa rozumie prijatie zásielky/elektronickej pošty zmluvnou stranou, ktorej bola adresovaná bez ohľadu na to, či ide o doručovanie poštovou prepravou alebo elektronicky.
	2. V prípade doručovanie zásielok doporučene/do vlastných rúk s potrebou overenia prevzatia, sa za deň doručenia zásielky sa považuje deň
		1. v ktorom ju strana, ktorej bola adresovaná odoprela prijať,
		2. ktorým márne uplynula odberná lehota pre jej vyzdvihnutie na pošte alebo
		3. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa platného poštového poriadku znamená nedoručiteľnosť zásielky.
	3. Doručovanie podľa bodu 13.2. je možné uskutočňovať elektronicky, pričom zmluvná strana, ktorej je zásielka určená, je povinná potvrdiť jej doručenie odosielajúcej zmluvnej strane odpovedným emailom a zmluvná strana, ktorá zásielku odosiela, opatrí doručované dokumenty zaručeným elektronickým podpisom osoby oprávnenej konať za zmluvnú stranu, resp. poverenej osoby.

**Článok 14.**

**Subdodávatelia**

* 1. Podľa § 2 ods. 5 písm. e) ZVO subdodávateľom je hospodársky subjekt, ktorý uzavrie alebo uzavrel s úspešným uchádzačom (dodávateľom) písomnú odplatnú zmluvu na plnenie určitej časti zákazky (tejto zmluvy).
	2. Objednávateľ podpisom tejto zmluvy akceptuje subdodávateľov dodávateľa, ktorí spĺňajú podmienky účasti osobného postavenia podľa § 32 ods. 1 písm. a), d), e) a f) ZVO.
	3. Dodávateľ je povinný bezodkladne oznámiť objednávateľovi akúkoľvek zmenu údajov o subdodávateľovi. Dodávateľ je povinný bezodkladne oznámiť objednávateľovi zmenu subdodávateľa a údaje podľa predchádzajúceho bodu 14.2.

**Článok 15**

**Riešenie sporov**

* 1. Ak sa vyskytnú rozpory v dokumentoch a pri plnení zmluvy, tak prioritu majú:
		1. Kúpna zmluva,
		2. Ponuka (vrátane návrhu ceny).
	2. V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
	3. Spory zmluvných strán neoprávňujú dodávateľa zastaviť plnenie predmetu zmluvy.
	4. Zmluvný vzťah sa bude riadiť právnym poriadkom SR. Spory bude rozhodovať príslušný súd SR.

**Článok 16.**

 **Ukončenie zmluvy**

* 1. Zmluvné strany môžu túto zmluvu ukončiť pred uplynutím doby jej platnosti:
1. písomnou dohodou alebo
2. výpoveďou alebo
3. odstúpením od zmluvy podľa § 344 a nasl. Obchodného zákonníka z dôvodu podstatného porušenia zmluvných povinností vyplývajúcich z tejto zmluvy alebo
4. odstúpením od zmluvy z dôvodov podľa § 19 ZVO; podľa § 19 ods. 2 ZVO môže odstúpiť od časti zmluvy, ktorou by došlo k podstatnej zmene pôvodnej zmluvy a ktorá by si vyžadovala nové verejné obstarávanie.
	1. Spôsob ukončenia zmluvy nemá vplyv na plynutie záručnej doby.
	2. Každá zo zmluvných strán je oprávnená túto zmluvu vypovedať bez udania dôvodu, a to na základe písomnej výpovede doručenej druhej zmluvnej strane. Výpovedná doba je 1-mesačná a začína plynúť prvým dňom mesiaca nasledujúceho po doručení písomnej výpovede druhej zmluvnej strane.
	3. Za podstatné porušenie povinností budú zmluvné strany považovať porušenie povinnosti vyplývajúcej zo  zmluvy a to:
5. ak dodávateľ bude v omeškaní s dodaním predmetu zmluvy tak, ako to určuje táto zmluva v čl. 2,
6. porušenie ustanovenia bodu 4. Preambuly tejto zmluvy,
7. porušenie ustanovenia podľa čl. 17 bod 17.2 a 17.3 tejto zmluvy dodávateľom,
8. naplnenie ustanovenia čl. 17 bod 17.4 tejto zmluvy dodávateľom,
9. porušenie ustanovenia čl. 14 tejto zmluvy dodávateľom,
10. ak výsledky administratívnej finančnej kontroly poskytovateľa nenávratného finančného príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov,
11. ak objednávateľ bude v omeškaní s úhradou faktúry o viac ako 30 kalendárnych dní od dohodnutého termínu splatnosti faktúry.
	1. Objednávateľ má právo odstúpiť od zmluvy aj v prípade, ak bol počas platnosti tejto zmluvy vyhlásený na majetok zhotoviteľa konkurz, začaté konkurzné konanie alebo zamietnutý návrh na vyhlásenie konkurzu pre nedostatok majetku alebo bola povolená reštrukturalizácia, alebo je zhotoviteľ vstúpil do likvidácie.
	2. Odstúpenie od zmluvy sa nedotýka právnych vzťahov vzniknutých do okamihu odstúpenia od zmluvy. Obe strany sa zaväzujú splniť a vysporiadať si svoje záväzky vzniknuté pred odstúpením od zmluvy, a to najneskôr do 30 dní odo dňa odstúpenia.
	3. Účinky odstúpenia nastávajú dňom doručenia oznámenia o odstúpení jednej zmluvnej strany druhej zmluvnej strane.

**Článok 17.**

**Ostatné práva a povinnosti**

* 1. Všetky zmluvné dokumenty sa musia vypracovať v štátnom (slovenskom) jazyku.
	2. Dodávateľ nesmie bez predchádzajúceho písomného súhlasu objednávateľa previesť záväzky zo zmluvy na tretiu osobu.
	3. Dodávateľ sa zaväzuje, že bez predchádzajúceho písomného súhlasu objednávateľa neprevedie na inú osobu akékoľvek pohľadávky, ktoré mu vzniknú podľa tejto zmluvy.
	4. Dodávateľ sa zaväzuje, že počas platnosti zmluvy nebude uskutočňovať právne úkony smerujúce k prevodu práv a povinností vyplývajúce z tejto zmluvy (singulárne, príp. univerzálne právne nástupníctvo) na iné subjekty bez predchádzajúceho písomného súhlasu objednávateľa. Uvedené právne úkony bez predchádzajúceho písomného súhlasu budú voči objednávateľovi od samého začiatku právne neúčinné a objednávateľ je v takomto prípade oprávnený odstúpiť od tejto zmluvy s tým, že dodávateľ bude povinný za porušenie zmluvného záväzku v zmysle tohto bodu zaplatiť objednávateľovi osobitnú zmluvnú pokutu vo výške 5 % z už zrealizovaných dodávok predmetu tejto zmluvy.
	5. Samotné uzavretie tejto zmluvy nezakladá nárok dodávateľa na uskutočnenie plnenia predmetu tejto zmluvy.
	6. Objednávateľ je oprávnený podľa § 152 ods. 5 ZVO dodatočne vyžiadať od dodávateľa doklad podľa § 32 ods. 1 písm. b) a c) ZVO a dodávateľ je povinný požadované doklady predložiť.

**Článok 18.**

**Záverečné ustanovenia**

* 1. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka, ustanoveniami zákona o verejnom obstarávaní a ostatnými všeobecne záväznými právnymi predpismi.
	2. Zmeny a doplnky tejto zmluvy je možné robiť len písomnými dodatkami podpísaný­mi oprávnenými zástupcami oboch zmluvných strán, tak aby boli tieto dodatky prijaté  v súlade s príslušnými ustanoveniami zákona o verejnom obstarávaní (napr. § 18 ZVO). Dodatky budú očíslované podľa poradia.
	3. K návrhom dodatkov k tejto zmluve sa zmluvné strany zaväzujú vyjadriť písomne v lehote do 10 dní od doručenia návrhu dodatku druhej strane.
	4. Akékoľvek písomnosti podľa tejto zmluvy sa doručujú na adresu tej ktorej zmluvnej strane, uvedenej pri označení zmluvných strán v čl. 1 tejto zmluvy, pokiaľ nie je zmena adresy písomne oznámená formou doručenky druhej zmluvnej strane. V prípade, ak sa podľa predchádzajúcich ustanovení doručovanú zásielku nepodarí riadne doručiť, považuje sa zásielka za doručenú v súlade s čl. 13 tejto zmluvy.
	5. Zmluva je vyhotovená v štyroch rovnopisoch s platnosťou originálu, dva rovnopisy pre objednávateľa a dva rovnopisy pre dodávateľa.
	6. Zmluva sa uzatvára na dobu realizácie predmetu tejto zmluvy a nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom objednávateľa.
	7. Zmluvné strany vyhlasujú, že si túto zmluvu prečítali, jej obsahu a právnym účinkom z nej vyplývajúcim porozumeli. Táto zmluva nebola podpísaná v tiesni ani za nápadne nevýhodných podmienok a na znak súhlasu s jej obsahom túto vlastnoručne podpisujú.

V Sečovciach, dňa .................... V ..................., dňa ....................

 Za objednávateľa: Za dodávateľa:

Ing. Juraj Šimkovič, konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 titl., meno, priezvisko, funkcia titl., meno, priezvisko, funkcia

**Príloha č. 1:** **Technická špecifikácia:**

**Logický celok č.2 Rekonštrukcia a modernizácia systémov osvetlenia v budove**,

**Uchádzač: .................................................................**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Por. | Kód položky |  | Popis položky, stavebného dielu, remesla, | Množstvo | Merná | Jednotková | Spolu | Spolu |
| číslo |   | Uvedenie značky stavebného výrobku alebo materiálu a výrobcu | výkaz-výmer | výmera | jednotka | cena v € bez DPH | v € bez DPH | v € s DPH |
|  |  |  |  |  |  |  |  |  |
|   |   |  | **M21 - elektrotechnické inštalácie** |   |   |   |   |   |
| 1 | 21020-0008  |  | Svietidlo LED IP20, 1x60W  | 27.000 | kus |   |   |   |
| 2 | 348 2O-r1  |  | Okrúhly LED panel 22W na povrchovú inštaláciu  | 27.000 | kus |   |   |   |
| 3 | 21020-0059  |  | Svietidlo LED stropné IP44, 1x60W  | 4.000 | kus |   |   |   |
| 4 | 348 2-r2  |  | Vodeodolné okrúhle LED svietidlo 18W na povrch IP44  | 4.000 | kus |   |   |   |
| 5 | 21020-1019  |  | Svietidlo LED stropné IP20, 2x18W  | 10.000 | kus |   |   |   |
| 6 | 348 2B02514  |  | Rastrové svietidlo 120x30cm s LED trubicami T8 2x18W  | 10.000 | kus |   |   |   |
| 7 | 21020-1081  |  | Svietidlo LED stropné IP54, 2x18W  | 93.000 | kus |   |   |   |
| 8 | 348 3M0240  |  | Prachotesné svietidlo 120cm IP65 s LED trubicami T8 2x18W  | 93.000 | kus |   |   |   |
|   |   |  | **M21 - elektrotechnické inštalácie spolu :** |   |   |   |  |  |

|  |  |
| --- | --- |
| **Celková cena v eur bez DPH spolu** |  |
| Sadzba DPH |  |
| Výška DPH |  |
| Celková cena v eur s DPH spolu |  |

V Sečovciach, dňa .................... V ..................., dňa ....................

 Za objednávateľa: Za dodávateľa:

Ing. Juraj Šimkovič, konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 titl., meno, priezvisko, funkcia titl., meno, priezvisko, funkcia

**Logický celok č.3 Zabudovanie kogeneračnej jednotky.**

**Uchádzač: .................................................................**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Č. | Kód položky | Uvedenie značky stavebného výrobku alebo materiálu a výrobcu | Popis | MJ | Množstvo celkom | Cena jednotková v € bez DPH | Cena celkom v € s DPH | Cena celkom v € bez DPH |
|  |  |  |  |  |  |  |  |  |
|  | **M** |  | **Práce a dodávky**  |  |  |  |  |  |
| 1 | PC1 |  | Kogeneračná jednotka, Menovitý elektrický výkon min 30kW | ks | 1.000 |   |   |   |
| 2 | PC2 |  | Príslušenstvo k strojnému zariadeniu : Komín - vyvedenie spalín, D min. 50 mm  | ks | 1.000 |   |   |   |
| 3 | PC3 |  | Príslušenstvo k strojnému zariadeniu : Chladenie pre ostrovný režim, min. 60kW  | ks | 1.000 |   |   |   |
| 4 | PC4 |  | Príslušenstvo k strojnému zariadeniu : Výmeník spalín / technické médium, max. 50kW  | ks | 1.000 |   |   |   |
| 5 | PC5 |  | Príslušenstvo k strojnému zariadeniu : Vyvedenie elek. výkonu, úprava elektroinštalácie  | ks | 1.000 |   |   |   |
| 6 | PC6 |  | Príslušenstvo k strojnému zariadeniu : Akumulačný zásobník vyrobeného tepla pre ústredné vykurovanie objektu, 5000 l  | ks | 1.000 |   |   |   |
| 7 | PC7 |  | Doplnkové položky súvisiace s obstaraním predmetu zákazky : Dodávka, inštalácia, testovanie, uvedenie do prevádzky a zaškolenie obsluhy  | ks | 1.000 |   |   |   |
|  |  |  | **Celkom**  |  |  |  |  |  |

|  |  |
| --- | --- |
| **Celková cena v eur bez DPH spolu** |  |
| Sadzba DPH |  |
| Výška DPH |  |
| Celková cena v eur s DPH spolu |  |

V Sečovciach, dňa .................... V ..................., dňa ....................

 Za objednávateľa: Za dodávateľa:

Ing. Juraj Šimkovič, konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 titl., meno, priezvisko, funkcia titl., meno, priezvisko, funkcia